**כללי:**

מועצה אזורית חוף הכרמל רואה בצהרוני הגנים יחידה חינוכית משמעותית,

המתקיימת בהמשך ליום הלימודים בגן על ידי צוות הגן ונותנת מעטפת תומכת לילדים מענה איכותי להורים. על מנת לקדם את המענה החינוכי והטיפולי שניתן, הוחלט על קיומו של "תו איכות לצהרוני חוף הכרמל"

"תו האיכות" נכתב בשותפות עם צוות מוביל של מפעילות צהרוני גנים.

"תו האיכות" ייכלל כחלק מחוזה ההעסקה של מפעילות הצהרונים החל משנת הלימודים תשפ"ב.

**תו איכות צהרוני גנים בפיקוח הרשות:**

* השתתפות בפורום מנהלות צהרונים וימי הערכות, בהובלת ומימון אגף החינוך.
* הדרכה וליווי פדגוגי לאורך כל השנה, בהתאם לצורך שיקבע על ידי אגף החינוך.
* פיקוח אגף החינוך על תקינת כ"א. מעל 12 ילדים נדרשת עובדת נוספת, מעל גיל 18 ומעלה, במימון מנהלת הצהרון.
* מינימום לפתיחת צהרון – 12 ילדים ומקסימום 35 ילדים.
* עמידה בסטנדרט של מנה המורכבת מכל אבות המזון, ועל פי תקן ופיקוח משרד הבריאות בנושא תזונה לצהרונים.
* במהלך השנה יתקיימו פעילויות בתחומי תוכן שונים בהשתתפות הרשות.
* קורס עזרה ראשונה במימון אגף החינוך, כולל הכשרה להתמודדות עם ילדים אלרגנים ושימוש במזרקי אפיפן.
* תיק עזרה ראשונה בצהרון (באחריות מנהלת הצהרון לדעת היכן נמצא בגן).
* אישור "העדר רישום פלילי" לעובדות ועובדים המועסקים בצהרון.
* לחצן מצוקה (באחריות מנהלת הצהרון לבדוק פעם בשבוע תקינות הלחצן).
* אישור על ביטוח ילדים וביטוח לעובדים.
* מתן הנחות על פי חוק ועדת ההנחות הרשותית.